Video: Vermeende polisiebrutaliteit afgeneemBeeldmateriaal van die video Waarskuwing: Die video volg onderaan die berig. Dit is gewelddadig van aard en bevat kru taal wat sensitiewe lesers mag ontstel. ŉ Video van beweerde polisiebrutaliteit wat glo Donderdag plaasgevind het, is Vrydag op YouTube gelaai. Die video wys hoe ŉ kaal man in Kensington, Kaapstad deur polisiebeamptes geslaan en geskop word. Iemand van ŉ nabygeleë kantoorblok het die voorval op ŉ selfoon afgeneem, waarna dit soos ŉ veldbrand op sosiale media versprei het. Na wat verneem word, is ŉ persoon van dieselfde kantoorblok vanwaar die video geneem is, in hegtenis geneem toe die persoon die polisie konfronteer het. Die persoon is glo in hegtenis geneem omdat die persoon met polisiesake ingemeng het. Maroela Media het die video aan die Kaapstadse polisie verskaf vir navrae. Hulle het gesê hulle is besig om die beeldmateriaal na te gaan en die voorval te ondersoek. Lees die polisie se kommentaar hier.